《追赋秋浦》
宋代·陈文蔚

我为秋浦游，欲访秋浦迹。
及已到此邦，秋浦无处觅。
或云百里间，始见江祖石。
或云江祖石，止在齐山侧。
地形著山川，记载肯文籍。
父兄世流传，论且不可覈。
况出形器表，理可俄而测。
所以圣人心，贵在於默识。
不然差毫釐，千里成舛忒。
想今锦鷤鸟，欲见已不得。
试听白猿吟，傥能喧夜寂。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。